I uge 15 begynder et nyt hold elever på social- og sundhedshjælper-uddannelsen i Hammer Bakker. Men selvom flere lokaler er fyldt med studerende, står en del klasseværelser alligevel gabende tomme. Langt færre nordjyder gider nemlig arbejde i social- og sundhedssektoren. - Det har jeg det ikke godt med, så der skal helt sikkert nye tiltag på banen, for at vi kan løse problemet, siger direktør på SOSU-Nord Lars Jakobsen til TV2/NORD. SOSU-Nord havde regnet med 212 nye elever på den 14 måneder lange uddannelse, men kun 162 har søgt ind. Det svarer til godt 25 procent færre. I Aalborg er situationen særlig slem. - Det er en generel konsekvens. Vi ser blandt andet små årgange, og så er der en historisk lav arbejdsløshed, som gør det svært at tiltrække unge til den her branche, siger rådmand Tina French Nielsen (V) til TV2/NORD. Rådmanden vil blandt andet løse problemet ved at arbejde med uddannelsens image. Her skal Aalborg Kommune imødegå de unge og formidle om uddannelsen som social- og sundhedshjælper.

Referat:
Kun få nordjyder ønsker at uddanne sig til social- og sundhedshjælper. På SOSU-Nord i Hammer Bakker er antallet af nye elever markant lavere end tidligere. 25 procent færre, end skolen havde regnet med, gider arbejde i social- og sundhedssektoren. <b>(Mer